Rakke Kooli (Rakke alevik, Faehlmanni tee 46) kinnistul kasvavate puude raietööde teostamine
LÄHTEÜLESANNE
1. Töö eesmärk
Leida töövõtja Rakke Kooli kinnistul kaardile märgitud puude raieks. Raietööde tulemusena eemaldatakse kasvukohalt kõik lähteülesandes nimetatud puud ning korrastatakse tööala.
2. Raiutavad puud
Vastavalt kaardile on raiumiseks kavandatud:
	Liik
	Kogus

	Harilik paju (mitmeharulised puud)
	3 tk

	Harilik kuusk
	4 tk

	Toomingas
	2 tk

	Arukask
	2 tk


Kokku: 11 puud.
3. Puidumaterjal
Raietööde käigus saadav puitmaterjal jääb täies ulatuses töövõtjale.
Puidu kogus on hinnanguliselt umbes 16 tm (tihumeetrit). Täpne kogus sõltub puude tegelikust mõõdust ja kvaliteedist ning töövõtja peab arvestama oma hinnapakkumuses võimaliku erinevusega.
4. Tööde teostamise tingimused
Töövõtja kohustub:
· Teostama kõik tööd hiljemalt 15. detsember 2026.
· teostama raietööd külmunud pinnasega perioodil;
· tagama tööde ohutu läbiviimise kooli territooriumil ja selle vahetus läheduses;
· eemaldama tööde käigus tekkinud puidumaterjali ühe kuu jooksul tööde teostamisest;
· koristama tööalalt kõik raietööde jäägid (oksad, ladvaosad, saepuru ja muu tööde käigus tekkinud materjal) ja eemaldama need territooriumilt ühe kuu jooksul tööde teostamist;
· taastama pärast tööde lõppu tööala korras seisundi;
· järgima kõiki kehtivaid tööohutus- ja keskkonnanõudeid.
5. Pakkumuse esitamine
Pakkumuses palume esitada:
· pakkuja andmed;
· raietööde teostamise tähtaeg;
· hind eurodes.
Pakkuja võib esitada:
· tulupakkumuse, st summa, mille töövõtja on valmis tasuma tellijale saadava puidumaterjali eest;
· või kulupakkumuse, kui tööde teostamine eeldab tellija poolset tasumist.
6. Pakkumuste hindamine
Pakkumuste hindamisel lähtutakse majanduslikult soodsaimast pakkumusest.
Eelistatakse pakkumust, mille puhul töövõtja tasub tööde teostamise ja saadava materjali kasutusõiguse eest tellijale kõige kõrgema summa.
Kui kõik esitatud pakkumused on kulupakkumused, eelistatakse madalaima maksumusega pakkumust.
7. Täiendav teave
Raiutavad puud on looduses tähistatud ning nende asukohad on näidatud asendiplaanil. Enne pakkumuse esitamist on pakkujatel soovitatav objektiga kohapeal tutvuda ja hinnata tööde mahtu. Pakkumuse esitamisel loetakse, et pakkuja on objekti tingimustega tutvunud ning arvestanud neid pakkumuse koostamisel.
Lisa 1. Raiutavate puude asendiplaan Rakke Kooli kinnistul.


